cyanic-selkie/wikianc huggingface dataset:
מרקו מנגוני
אירוויזיון 2023
מנגוני השתתף בשנית בפסטיבל סן רמו 2023. ב-11 בפברואר 2023 זכה בפסטיבל בפעם השנייה ונבחר לייצג את איטליה עם השיר Due vite באירוויזיון 2023, שהתקיים בליברפול שבממלכה המאוחדת. מנגוני הגיע למקום הרביעי.
בית הכנסת קורן
בית הכנסת קוֹרְן הוא אחד משני בתי הכנסת הפעילים בצ'רנוביץ, נוסף על בית הכנסת בית תפילה בנימין.
היסטוריה
בית הכנסת נבנה ב-1900 לערך. לאחר מלחמת העולם השנייה נסגר בית הכנסת ומבנהו הוסב לבניין משרדים. הבניין שופץ ביוזמת בית חב"ד המקומי בין 2004 ל-2011, וחנך את שעריו מחדש ב-2012.
עקצניים
עַקְצָנִיִּים (שם מדעי: Buthidae, "בותוסיים") היא משפחת עקרבים המכילה מינים רבים ארסיים וקטלניים. זוהי המשפחה הגדולה ביותר בסדרת העקרבאים ומכילה מעל 80 סוגים ו-800 מינים. יחד עם המשפחה Microcharmidae הם החברים היחידים בעל-משפחה Buthoidea.
רבים ממינים אלה הם מינים גדולים והם מצויים באזורים חמים ויבשים כמו מדבריות שונים ברחבי כל היבשות. ניתן למוצאן גם באזורים לחים יותר כמו ערבות, סוואנות ויערות אך לא באזורים קרים.
מאפיינים
רוב העקרבים במשפחה הם בינוניים בגודלם. הקטן ביותר מגיע רק לאורך 2 ס"מ והסוגים הגדולים ביותר כמו הקטלן, Centruroides וApistobuthus יכולים להגיע לאורך 12 ס"מ. הם בעלי 5 זוגות עיניים על הראשחזה וצבעם מגוון מצהוב ועד שחור כהה. הזנב רזה וארוך, למעט בכמה מינים מאמריקה, וצבעו צהוב כשהקצה מעט כהה יותר. הצבתות חלשות יחסית.
העקצניים יוצאים ממחילתם בלילות ומחפשים טרף קטן - בעיקר חרקים אך גם עכבישים אחרים או חולייתנים קטנים. הם הורגים את טרפם עם עקיצה חזקה. אלו הארסיים שבעקרבים וחלקם מאיימים גם על אנשים כשאחד הקטלניים ביותר הוא עקצן צהוב. עם זאת חלקם מועילים לאדם, לאחר שלוקחים נוגדן לארס. לעקצן המצוי למשל יש נסיוב בארסו העוזר לטפל בגליומה.
עבירה (ספורט)
סוגי עבירות
ישנם שני סוגים עיקריים של עברות במשחקי ספורט:
עבירות בכדורגל
בכדורגל ישנן כמה סוגי עבירות מקצועניות: נגיעות ביד, משחק מסוכן כגון הרמת רגל, משיכה בחולצה, ניסיון תיקול לא מוצלח שגרם לפגיעה בשחקן במקום בכדור, דחיפה מאחור, חסימה בלתי חוקית, דריכה על שחקן, התחזות (כלומר: נפילה בכוונה על מנת לסחוט עבירה).
עבירות בכדורסל
בכדורסל העבירות הן חלק אינטגרלי מהמשחק, וחלקן אף מבוצעות במכוון לצרכים טקטיים, בלי שהדבר יחשב לעבירה בלתי ספורטיבית.
בכדורסל, לכל שחקן יש מספר עבירות שהוא יכול לבצע (בכדורסל העולמי 5 עבירות, ב-NBA מותרות 6 עבירות). כל פעם שהוא מבצע עבירה, היא נרשמת לחובתו על הלוח וכאשר הוא מילא את מכסת העבירות שלו הוא מסיים את המשחק. באותו אופן, גם לקבוצה יש מכסת עבירות (לרבע או מחצית) שאחריה כל עבירה גוררת זריקות עונשין לזכות הקבוצה היריבה. כמו כן, קיימות בכדורסל עבירות בלתי-ספורטיביות ומשמעתיות ("עבירה טכנית") הגוררות הרחקה של שחקן או מאמן, ועונש חמור יותר הכולל מספר זריקות עונשין וכדור של היריב.
עבירות אופייניות בכדורסל הן דחיפות, מכות בידיים, מרפקים, חסימה בלתי חוקית ועוד.
מרי גארדן
מרי גארדן (באנגלית: Mary Garden; 20 בפברואר 1874, אברדין – 3 בינואר 1967, אינברורי) הייתה זמרת סופרן סקוטית חשובה, בעלת קריירה נכבדה בצרפת ובאמריקה בשליש הראשון של המאה ה-20. היא תוארה כ"שרה ברנאר של האופרה".
שנים ראשונות, לימודים וקריירה
מרי גארדן נולדה בסקוטלנד והיגרה עם משפחתה לשיקגו, אילינוי בארצות הברית כשהייתה בת תשע. כזמרת צעירה נראה שצפונה בה הבטחה ואחרי הכשרה אצל טובי המורים בשיקגו נשלחה לפריז להמשיך בהשתלמותה שם. הופעתה הפומבית הראשונה הייתה באפריל 1900, בתפקיד הראשי ב"לואיז" של גוסטב שרפנטייה באופרה קומיק, תפקיד שעמו זוהתה במידה רבה.
כעבור שנתיים, בחר בה קלוד דביסי לשחק את התפקיד הנשי הראשי בהצגת הבכורה באופרה קומיק של "פליאס ומליסנד" שלו. הופעותיה של גארדן זכו לשבחים רבים מצד הביקורת. היא עוררה סנסציה גם בהופעתה כ"סאלומה" של ריכרד שטראוס בגרסה הצרפתית של האופרה.
מרי גארדן הופיעה לראשונה בארצות הברית בבית האופרה של מנהטן ב-1907 בתפקיד הראשי ב"תאיס" של ז'יל מאסנה.
אריה (בודה) בודנהיימר
אריה (בודה) בודנהיימר (1944 – 20 בנובמבר 2017) היה סופר ומחנך, מנהל בית הספר התיכון האזורי ´ברנר´ בגבעת ברנר, ממייסדי ארגון בינה ומנהלה במשך שנים, מורה בישיבה החילונית בתל אביב. כתב בשנת 2010 את ספרו "בזכות החבר מפלונסק", המגולל את סיפורו של שלמה צמח, ובתוכו גם סיפור הידידות והמחלוקת עם דוד בן-גוריון ובשנת 2017 יצא לאור ספרו "אלם קרב", המגולל את סיפורם של מילואימניקים לאחר מלחמת יום הכיפורים ודרכם את סיפור הישראליות של דור שלם. פרסם 4 חוברות, ביניהן "דיבור המתחיל הולך ונמשך" ו"קריאה אישית בארון הספרים" - המכילות שיחות על ספרות עברית וספרות חז"ל השזורים אלה באלה. זוכה פרס שרת החינוך ליוצרים בתחום התרבות היהודית לשנת תשס"ח.
מרי גארדן
שנים ראשונות, לימודים וקריירה
גארדן כיכבה באופרה העירונית של שיקגו משנת 1910 עד 1931, השנה שבה פרשה מבימת האופרה. היא המשיכה להופיע ברסיטלים, בהרצאות ובכיתות אמן במשך עוד עשרים שנה.
חיים אישיים
כפי שתואר הן באוטוביוגרפיה שלה והן בביוגרפיה של מייקל טרנבול (ראו להלן), גארדן הייתה דיווה טיפוסית, שידעה בדיוק איך להשיג את חפצה. היו לה כמה וכמה סכסוכים קשים עם עמיתים שונים מעולם המוזיקה, שמהם יצאה תמיד וידה על העליונה ובסופו של דבר החזיקה בידה את השליטה באופרה של שיקגו. בהיותה תועמלנית חסרת-רחם לפרסומה היא, אירע לעיתים קרובות, שתשומת הלב לברק הרעשני של חייה האישיים העיבה על זו שקיבלו הופעותיה הפומביות ופרשיות האהבים שלה עם גברים, אמיתיות או מדומות, נטו להתפרסם כשמועות שערורייתיות בעיתונות.
אריה (בודה) בודנהיימר
קורות חיים
כבר בבית הספר היסודי ובתיכון נחשב לתלמיד מצטיין, אריה סיים את לימודיו בגבעתיים והיה חבר בתנועה המאוחדת והנוער העובד במשך כל שנות לימודיו. היה חבר פעיל בגרעין שהתארגן לצאת לקיבוץ צרעה והיה מזכיר הגרעין.
מרי גארדן
חיים אישיים
האוטוביוגרפיה שלה, "סיפורה של מרי גארדן" (1951) נגועה באי-דיוקים. מאז ומתמיד נטתה לקשט ולהגזים, וכשכתב היד היה בשלבי הכנה, כבר גלשה לטירוף דעת.
אריה (בודה) בודנהיימר
קורות חיים
שרת בנח"ל והשתתף במלחמת ששת הימים, בקרב על שחרור ירושלים, שם גם נפצע. אחר כך השתתף גם במלחמת יום הכיפורים ובמלחמת שלום הגליל.
מרי גארדן
חיים אישיים
מרי גארדן מתה באיברורי, סמוך לאברדין, שם עשתה את 30 השנים האחרונות בחייה. גן זיכרון קטן מוקדש לה בקצה המערבי של אברדין, ובו אבן קטנה חרותה וספסל.
אריה (בודה) בודנהיימר
קורות חיים
סיים את אוניברסיטת בר-אילן בתואר ראשון ושני, בלימודי יהדות ופילוסופיה יהודית. את עבודת המוסמך שלו הקדיש לנושא הזהות הישראלית והשואה. עבודתו ניסתה לבחון מיתוסים וערכים בחברה הישראלית.
מרי גארדן
הקלטות וסרטים
מרי גארדן הקליטה מספר רב של תקליטים בין 1903 ל-1929, לחברות G&T, קולומביה וויקטור. תקליטיה מופצים עדיין ומעוררים עניין בקרב חובבי אופרה היסטורית, אף כי גארדן עצמה, לפי הנאמר, הייתה מאוכזבת מתוצאות עבודתה באולפן ההקלטות. (עניין מיוחד יש בהקלטות עם פסנתר מאת המלחין קלוד דביסי).
אריה (בודה) בודנהיימר
קורות חיים
חבר קיבוץ צרעה, שם חי מאז שחרורו מהצבא. עבד שנים רבות ברפת, ריכז את חברת הנעורים והיה מזכיר הקיבוץ. ניהל את בית הספר התיכון האזורי בגבעת ברנר, היה ממקימי ארגון בינ״ה והישיבה החילונית בתל אביב ושימש כמנהל הארגון במשך כחמש שנים. במשך שנים רבות לימד בישיבה החילונית של בינ״ה בתל אביב.
מרי גארדן
הקלטות וסרטים
מרי גארדן הופיעה בשני סרטים אילמים - "תאיס" (1917) ורומנס של ימי מלחמת העולם הראשונה בשם "החוטאת המזהירה" (1918). ללא קול שירתה, התקבל משחקה בביקורתיות ושני הסרטים כאחד לא נחלו הצלחה.
אריה (בודה) בודנהיימר
קורות חיים
בודנהיימר היה נשוי לריקי, אב לשלושה. כתב את הספר "בזכות החבר מפלונסק", ספר שעוסק בחייו של שלמה צמח ויחסיו עם דוד בן-גוריון, ספר שזכה להערכה רבה. ב-2017 יצא לאור ספרו השני "אלם קרב".
כתב תוכניות לימוד וחוברות עיון שהתפרסמו בהוצאת בינ״ה, העוסקות במקורות היהדות ובארון הספרים היהודי. כמו כן הפיק ספר מחווה לסופר ולמחנך מוקי צור.
נפטר ב-20 בנובמבר 2017, לאחר מאבק במחלת הסרטן. הובא למנוחות בבית העלמין שבקיבוצו צרעה.
נבחרת קרואטיה בכדורגל עד גיל 21
נבחרת קרואטיה בכדורגל עד גיל 21 היא נבחרת הכדורגל הצעירה של קרואטיה, המייצגת אותה בתחרויות בינלאומיות לנבחרות צעירות. היא מנוהלת על ידי התאחדות הכדורגל הקרואטית, ומורכבת מכדורגלנים המחזיקים באזרחות קרואטית ושגילם מתחת ל-21 בעת תחילת קמפיין מוקדמות אליפות אירופה לנוער, הנמשך כשנתיים (בפועל גיל השחקנים יכול להגיע ל-23).
הנבחרת משתתפת במשחקי המוקדמות לאליפות אירופה בכדורגל עד גיל 21, הנערכת מדי שנתיים, ולמשחקים האולימפיים המתקיים כל ארבע שנים.
הנבחרת הוקמה לאחר פירוק הרפובליקה היוגוסלבית ומתן העצמאות לקרואטיה, בשנת 1991. המשחק הראשון של הנבחרת הצעירה נערך ב-13 בפברואר 1992, ובו נפרדו קרואטיה ואיטליה בשוויון 0-0. ביוני 1993 הכירה פיפ"א רשמית בנבחרת הקרואטית, ושנה לאחר מכן החלה קרואטיה הצעירה את טורניר מוקדמות אליפות אירופה לנוער לקראת טורניר הגמר ב-1996. הנבחרת כשלה להעפיל לטורניר, וכן לטורניר הבא אחריו.
דניאל סופר
ביוגרפיה
סופר נולדה למשפחה של כדורגלנים. אביה, יוסי סופר, שחקן עבר בהפועל חדרה המיתולוגית של שנות ה-70 וכן מאמן עבר של נבחרת הנערות וקבוצת הבוגרות של מכבי כישרונות חדרה. אחותה, טל סופר, שחקנית פעילה בליגת העל עם הופעות בנבחרת הנשים של ישראל, ואחיה, שי סופר, שחקן עבר שגדל במחלקת הנוער המצליחה של טוברוק וכשחקן בוגרים בהפועל פתח תקווה.
קריירה
סופר החלה לשחק כדורגל בגיל צעיר מאוד ובגיל 11 הצטרפה לקבוצת הבנים של הפועל חדרה. כעבור שנתיים עברה לקבוצת הנשים של הפועל פתח תקווה ושיחקה בה שנתיים.
בשנת 2004, הצטרפה למכבי כישרונות חדרה עם הקמתה ושיחקה בה 15 עונות רצופות במהלכן הובילה את הקבוצה לזכייה בגביע המדינה בכדורגל. בתחילת 2020 עברה עם אחותה, טל, לשחק באס"א תל אביב.
מכללת מרטין מטודיסט קולג'
בשנת 2009 עברה סופר לארצות הברית לשחק בליגת המכללות National Association of Intercollegiate Athletics (NAIA) במחוז The TranSouth Athletic Conference (TSAC). במהלך שנים אלו במכללת מרטין מתודיסט קולג' (Martin Methodist College) בלטה מאוד ביכולותיה וזכתה עם הקבוצה ב-4 אליפויות מחוז בנוסף לתארים אישיים רבים. פתחה כמעט בכל משחקי הקבוצה (פרט לזמן בו לא שיחקה בעקבות שבר ברגל), בישלה 32 שערים והבקיעה 21 במשך ארבע עונות בקבוצה.
גם במהלך שנותיה במכללה נהגה לחזור לישראל בחופשות ולשחק במכבי כישרונות חדרה.
נבחרת ישראל
סופר זומנה לנבחרת הנערות עד גיל 19 בשנת 2003 כשהייתה בת 15 ורשמה 12 הופעות ו-2 שערים במסגרת שלושה קמפיינים של הנבחרת משנת 2004 ועד 2006.
הצטרפה לנבחרת הבוגרת כשהייתה בת 17 ואת הופעת הבכורה שלה ערכה מול נבחרת אסטוניה ב-2005. עד כה רשמה סופר בשורות הנבחרת 41 הופעות והבקיעה 5 שערים.
השכלה
לסופר תואר ראשון בניהול ספורט ממכללת מרטין מתודיסט, טנסי, ארצות הברית. כמו כן היא בעלת תואר שני בניהול ושיווק ממכללת רופין.
סטארגייט SG-1
סטארגייט SG-1 (באנגלית: Stargate SG-1) היא סדרת מדע בדיוני אמריקאית-קנדית המבוססת על זיכיון סטארגייט, שהחל עם סרט הקולנוע באותו שם משנת 1994. הסדרה עוקבת אחר הרפתקאותיהם של ארבעת חברי צוות "SG-1", החוקרים ותרים את היקום באמצעות ה"סטארגייט", מכשיר חייזרי בצורת טבעת גדולה, המאפשר מעבר מיידי בין כוכבי-לכת המרוחקים זה מזה בגלקסיית שביל החלב, כאשר המעבר ביניהם מתבצע באמצעות חור תולעת.
הסדרה הייתה מועמדת לפרסים רבים, בהם שמונה פרסי אמי ושני פרסי הוגו. היא זכתה בחמישה פרסי סאטורן.
פרק הפיילוט שודר ב-27 ביולי 1997, וב-13 במרץ 2007 שודר הפרק האחרון של העונה העשירית והאחרונה. שני סרטי המשך שיצאו במהלך 2008 סגרו קצוות עלילה שנותרו פתוחים בסדרה. הראשון, "סטארגייט: תיבת האמת" יצא בחודש מרץ והשני, "סטארגייט: רצף הזמן", יצא בסוף חודש יולי.
בשנים 2004–2009 שודרה סטארגייט אטלנטיס, סדרת ספין אוף בת חמש עונות.
בישראל הסדרה שודרה לראשונה בערוץ הראשון עד העונה התשיעית, כל עונות הסדרה שודרו בערוץ AXN עד 2009.
רקע
בעולם הבדיוני של הסדרה, שמבוסס על הסרט סטארגייט, אלים רבים ממיתולוגיות של תרבויות עתיקות (כגון המצרית, היוונית ועוד) על כדור הארץ היו למעשה חייזרים מתוחכמים בשם גואולד (Goa'uld), שהתחזו לאלים. חייזרים אלה שעבדו את האנושות בעבר ופיזרו אותה על פני כוכבים רבים, בין היתר באמצעות מתקנים שנודעו בשם סטארגייט, שפירושו "שער לכוכבים". מערכת של שערים כאלו מפוזרת על פני כוכבי לכת רבים בגלקסיית שביל החלב, ועל ידי הקלדת "כתובת" במתקן חיוג של סטארגייט כלשהו ניתן ליצור חור תולעת בין הסטארגייט בו הוקלדה הכתובת והיעד. חור התולעת מאפשר מעבר מיידי של יצורים חיים וחפצים על פני מרחקים אדירים.
בשלב כלשהו הגואולד נוטשים את כדור הארץ, ומשאירים סטארגייט אחד עליו (בשלב מתקדם יותר בסדרה מגלים כי קיים סטארגייט נוסף באנטארקטיקה) בשנת 1928, במהלך חפירה ארכאולוגית בגיזה שבמצרים נחשף הסטארגייט. הוא מועבר לבסיס צבאי בארצות הברית, שם מפוענח אופן השימוש בו ונוצרת תוכנה שמחליפה את מתקן ה"חיוג" של הסטארגייט. קבוצה של אנשי צבא עוברת דרך הסטארגייט לכוכב לכת אחר, בו מתרחשת עלילת הסרט סטארגייט. לאחר השלמת המשימה בכוכב זה, הסטארגייט נותר לא פעיל משום שהצבא מאמין כי הוא מהווה שער בין שני כוכבי לכת בלבד.
במהלך עשר העונות של הסדרה, מתרחשים שלושה קווי עלילה עיקריים, במהלכם נלחמים בני האדם בשני אויבים עיקריים, ונחשפים יצורים וחייזרים מגזעים שונים, בעלי יכולות מגוונות ועליונות טכנולוגית נעלה יותר. כמו כן מתגלות טכנולוגיות חוצניות כמו כלי נשק מבוססי אנרגיה ('אקדח זאט'), פצצות רבות עוצמה (נקוואדה), ומתקנים טכנולוגיים כדוגמת טבעות שיגור אשר מתקדמים בהרבה מעבר ליכולות הטכנולוגיות של בני האדם על פני כדור הארץ. חלק מהמושגים שנעשה בהם שימוש, כמו טיסה בעל־חלל, שיגור אובייקטים לטווח קצר, תצוגת הולוגרמות, נשק לייזר, מגינים, מתקן ידני להחלמה, ושיתופן הופיעו בסדרות השונות של מסע בין כוכבים.
חלק ראשון: הגואולד (עונות 1–4)
בפרק הראשון של הסדרה, שמתרחש כשנה אחרי עלילת הסרט, קבוצת בני אדם וגואולד אחד עוברת דרך הסטארגייט בכדור הארץ. הקבוצה הורגת מספר חיילים וחוטפת חיילת אחת. כתוצאה מתקרית זו, נחשפת רשת עצומה של כוכבי לכת המקושרים יחדיו בשערי הסטארגייט, כמו גם גזע הגואולד הזדוני. לפחות עשרים וחמישה צוותים הידועים בכינויים SG (קיצור למילה Stargate) נוצרים, והסדרה עוסקת בצוות הראשון, SG-1. קו העלילה הראשון עוסק בהצגת הדמויות הראשיות של הסדרה, עולם הסדרה ובלחימה נגד הגואולד. במהלך העונה השנייה של הסדרה בני האדם מתוודעים לטוק'רה, המחתרת של הגואולד, וכורתים איתם ברית. בני האדם מתוודעים לראשונה גם לגזע האסגארד הקדמוני. במהלך העונה השלישית אדוני מערכת של הגואולד מזהים בבני האדם איום ומחליטים לתקוף אותם בעוצמה לנוכח מספרם ההולך וקטן, מה שמאלץ את אנשי כדור הארץ (הקרויים בפני הגואולד "טאורי") לחתום על הסכם אי לוחמה עם חשובי הגואולד, תחת מעטה הגנה של האסגארד.
עד סוף העונה הרביעית כוחות כדור הארץ פוגעים בצורה משמעותית בגואולד, והורגים רבים מהם.
חלק שני: אנוביס (עונות 5–8)
אנוביס הוא גואולד שסולק מאדוני המערכת לאור הזוועות שביצע שהיו מחרידות אפילו עבור אדוני המערכת. עם השנים סברו אדוני המערכת שאנוביס מת אך להפתעתם לא כך הדבר. אנוביס הגיע אל אומה דסאלה, קדמונית אשר עוזרת לבני האדם להשיל את גופם הפיזי ולחיות במישור גבוה יותר של היקום בתהליך שנקרא התעלות ואשר מקנה הבנה רחבה וידע אינסופי של היקום. אנוביס הצליח לשטות באומה אשר חשבה שנשמתו טהורה ולכן סייעה לו בתהליך. כאשר הבינו הקדמונים את הטעות הנוראה שאומה עשתה הם פעלו כדי להחזיר את אנוביס חזרה אל הארץ ולמחוק את זכרונו אך מסיבה שאינה ברורה אנוביס נתקע בין המישורים. הקדמונים אסרו עליו להשתמש בכל ידע שצבר בזמן שהתעלה אלא אם היה מצליח להשיגו כגואולד, והזהירו אותו כי אם יפר זאת הם יעצרו אותו. אנוביס הצליח לשטות בקדמונים בטיפות קטנות ובכל אופן הוא השתמש במספר מקרים בטכנולוגיה חדישה שלא נראתה כמוה לפניו. אנוביס השתמש במספר גואולד זוטרים כדי שיבצעו את עבודתו - למשל אוסיריס הביאה את דבריו של אנוביס בפני אדוני המערכת.
אדוני המערכת, הטאורי וכל שאר הגזעים לא מבינים מאין השיג אנוביס את הטכנולוגיה שבה השתמש, תשובה לכך ניתנת בעונה השמינית של הסדרה.
במהלך העונה השמינית אנוביס רצה להשמיד את כל החיים בגלקסיה על ידי שימוש במכשיר קדמוני הנמצא בכוכב דאקרה אשר שימש במקור ליצירת חיים בגלקסיה. צוות ס"ג 1 פועל כדי לעצור אותו, במקביל דניאל ג'קסון נהרג על ידי המשכפלים ואומה דסאלה מאפשרת לו בפעם השנייה בסדרה לבחור האם להתעלות או למות ומביאה אותו לתחנת אמצע הדרך. דניאל מחליט לפנות לקדמונים הנמצאים במקום ולבקש מהם את עזרתם כדי לעצור את אנוביס אך ללא הצלחה. במהלך שהייתו שם דניאל מבין כי אומה היא זאת שעזרה לאנוביס להתעלות. אומה מחליטה לצאת כנגד אנוביס ובכך היא מצליחה לעכב אותו מלהמשיך לבצע את תוכניותיו להשמדת החיים בגלקסיה.
חלק שלישי: האוריי (עונות 9–10)
בשתי עונות אלו, הסדרה זונחת את סיפורי המיתולוגיות לטובת אגדות המלך ארתור ונחשפים מקומות מיתיים כמו "אבלון", "קמלוט" ו"אטלנטיס". בנוסף, שתי עונות אלו עוסקות במלחמה של כדור הארץ ובני בריתו באוריי. האוריי הם גזע אנושי עתיק שהצליח להמיר את עצמו לאנרגיה, ו"התעלה" למישור גבוה יותר של קיום, וכעת משתמש בכוחותיו כדי לגרום לגזעים נחותים יותר לסגוד לו כאלים. במהלך העונות נעשים ניסיונות מצד צוות SG-1 לנסות לנטרל את היכולות של נזירי האוריי, באמצעות פיתוח כלי נשק על־שמע בתדירות גבוהה, שיפגע ביכולות המוחיות של הנזירים, וינטרל את היכולת העל טבעית שלהם. עוד מתברר כי המוטיבציה של הנזירים היא בשל הבטחת האוריי לאפשר להם ל"התעלות", הבטחה שמתבררת כהבטחת שקר. בין היתר האוריי מנסים לגרום לאנשי הג'אפה לסגוד להם ובאופן טיפוסי לדרכם, הם למשל הופכים את גארק, אחד ממנהיגי הג'אפה, לכהן. בניסיון שלהם להשתלט על העולמות, הם גם יוצרים הכלאה בין המין האנושי לאוריי, כאשר הם חוטפים את ואלה, מעברים אותה בכפייה ויוצרים את האוריסיי (Orici), שהיא למעשה הכלאה של אוריי בגוף אנושי. בהמשך כוחות לוחמים שמשרתים את האוריי פולשים בחלליות מתוחכמות ורבות עוצמה ונלחמים עם גזעים שונים. בפרק האחרון של העונה העשירית הסדרה נפרדת מגזע האסגארד, שהתנוון קשות ומחליט להוריש לרשות בני האדם את כל הטכנולוגיות שפיתח, בטרם יביא קץ על עצמו. קו עלילה זה לא מסתיים בסוף העונה העשירית והאחרונה של הסדרה, ונסגר רק בסרט ההמשך לסדרה "סטארגייט: תיבת האמת".
גזעים בולטים בסדרה
מלבד בני האדם, קיים מספר גדול של גזעים שונים ביקום, שיחסם אל בני האדם, או ה"טאורי" בשפתם.
גואַוּלְד
הגואולד (Goa'uld; נכתב לעיתים "גאולד") הם יצורים דמויי נחש, שיכולתם להתקיים עצמאית היא מוגבלת מאוד. הם נאלצים לחיות בתוך יצורים אחרים, בעיקר דמויי אנוש, בתור טפילים. הגואולד מתאפיינים בשתלטנות, אכזריות ואופורטוניזם, ומטרתם העיקר היא להשתלט על סביבתם. גזע הגואולד מקורם מכוכב P3X-888. כוכב הלכת אשר היה מכוסה כמעט כולו במים, התחיל להתייבש וזחלי הגואולד מצאו עצמם בסכנת הכחדה. חיפוש אחר דרך חיים אחרת הובילה את הזחלים לאונאס - גזע דמויי אדם. לאחר שזחל גואולד חודר לתוך פונדקאי דרך עורפו הוא מתמקם באזור מוחו ומשתלט על תודעתו, ואילו תודעת הפונדקאי נדחקת למין מצב של חלום אינסופי.
בעת העתיקה, גואולד בשם רע מגלה את כדור הארץ ואת בני האדם, כמו גם את העובדה שבני האדם מסוגלים להיות פונדקאים נאותים שיאפשרו להם לשרוד זמן רב. גואולד רבים משעבדים את בני האדם על כדור הארץ ואף מעבירים אותם לכוכבי לכת אחרים תוך כדי התחזות לאלים. בני-האדם בהם שוכן הגואולד מתאפיינים בעיניים זורחות וקול מתכתי ועמוק במיוחד. בדרך כלל הם ניחנים ביכולות נוספות שמקורן בטכנולוגיות מתקדמות, שמעניקות להם יתרון על אויביהם, ונותנות את הרושם שיש להם כוחות על טבעיים.
בין האלים הכוזבים ניתן למנות את אדוני המערכת אפופיס, האת'ור, אוזיריס, הרו-אר ואנוביס (הלקוחים מהמיתולוגיה המצרית), קמולוס (מהמיתולוגיה הקלטית), אמטראסו (מהמיתולוגיה היפנית), נירטי (מהמיתולוגיה ההינדית), לורד יו (מהמיתולוגיה הסינית) ובעל(מהמיתולוגיה הכנענית). רוב הגואולד נהרגים או נמלטים במהלך המחצית הראשונה של הסדרה.
הגואולד נלחמים ביניהם עבור כוח ושליטה בכוכבי הלכת ולרוב יש יחסי איבה ומלחמה ביניהם אולם על מנת להבטיח את עליונות הגואולד כנגד איומים שונים בגלקסיה ומחוצה לה הם הקימו מועצה שנקראת אדוני המערכת. במועצה זו חברים הגואולד החזקים ביותר. קבלת גואולד חדש למועצה מתקבלת על ידי תמיכה של רוב החברים בה. בעונה החמישית של הסדרה ניתן מושב במועצה לגואולד אנוביס חרף התנגדותו של לורד יו. בין פעולותיה העיקריות של המועצה ניתן למנות את מלחמת הגואולד בריטו, טוקרה והאסגרד. נציגי המועצה אחראים בין היתר על חתימת הסכם הכוכבים המוגנים עם האסגרד.
אונאס
האונאס הם הפונדקאים הראשונים של הגואולד. האונאס חיו לצד הגואולד בכוכב P3X-888, עם השנים ובעקבות שינויים אקלימיים בכוכב פלשו הגואולד לגופם של האונאס והשתלטו עליהם. האונאס הופיעו לראשונה בעונה הראשונה בפרק Thor's Hammer. האונאס הם גזע פרמיטיבי בעל יכולות פיזיות גבוהות אשר התקדמותם הטכנולוגית קרובה לזו של בני האדם בתקופת האבן. האונאס חיים בצורה שבטית כאשר לכל שבט יש טריטוריה והוא מונהג על ידי זכר אלפא. על מנת להגן על עצמם מפני פלישת זחלי גואולד לגופם הם יצרו שרשראות העשויות מעצמות אשר מכסות את הצוואר והעורף. האונאס דוברים שפה אוניברסלית ויכולים לתקשר בין בני מינם הנמצאים בכוכבים אחרים, הם אינם יכולים לדבר את שפת בני האדם (למעט אונאס הנשלט על ידי גואולד) אך הם יכולים לבטא מספר מילים מצומצם ובעיקר שמות. בעונה הרביעית דניאל ג'קסון מצליח לתקשר עם אונאס הנקרא צ'אקה אשר הורג את זכר האלפא, בהמשך הסדרה צ'אקה מסייע להנהיג מרד בקרב אונאס מכוכב אחר אשר בויתו על ידי בני האדם המקומיים ומשמשים כעבדים. לימים, האונאס בכוכב זה חיים בשלום לצד בני האדם. בפרק Enemy Mine בעונה השביעית מראים האונס יכולת הבנה מפותחת של מצבים מורכבים על ידי תקשורת חזותית ושימוש באובייקטים פיזיים כדרך להבעת רעיונות. כמו כן, האונס נוהגים לפי קוד חברתי של כבוד אשר לפיו פלישה לטריטוריה שלהם מהווה עילה למלחמה. ניתן להימנע מהמלחמה על ידי כניעה והשתחוות בפני זכר האלפא, גם בפרק זה צ'אקה מסייע לצוות SG-1 להימנע ממלחמה על ידי תיווך בין הטאורי לבין האונאס המקומיים. עיקר הסכסוך הוא בגין פלישת הטאורי לכוכב של האונאס וחציבת הנאקוודה במכרה הנחשב לקדוש עבור האונאס. בסיום הפרק מושג הסכם אשר לפיו האונאס יחצבו את הנאקוודה ויעבירו אותה לידי הטאורי.
צ'אקה
צ'אקה הוא אונאס מכוכב P3X-888. בעונה הרביעית, צ'אקה חוטף את דניאל ג'קסון כחלק מטקס התבגרות ומביא אותו לשבט שלו. במהלך הדרך לשבט של צ'אקה. דניאל מנסה לתקשר עם צ'אקה ומצליח ללמוד וללמד אותו מספר מילים. כאשר צ'אקה מביא את דניאל לשב שלו, מנהיג השבט רוצה להרוג את דניאל אולם צ'אקה תוקף אותו והורג את מנהיג השבט ותופס את מקומו. בעונה השישית צ'אקה מופיע בשני פרקים, בראשון הוא נחטף על ידי סוחרי עבדים לכוכב אחר בו בני אדם משעבדים את האונאס. הוא מוביל מרד שבסופו האונאס משתחררים מעול בני האדם. בפרק השני, צ'אקה נבחר לשמש כמגשר בין אנשי כדור הארץ לשבט אונאס בכוכב בו מוצאים מכרה נאקוודה בשטחם של האונאס.
ג'אפה
הג'אפה (Jaffa) הם גזע שנוצר במיוחד על ידי הגואולד למטרת הדגרת שיתופני גואולד בשלבי התפתחותם הראשונית בבטנם. הג'אפה האמינו כי הגואולד הם אלים וסגדו להם. מעטים מהם פתחו במרד נגד הגואולד, שהצליח בסופו של דבר בעזרת בני האדם. לג'אפה מראה אנושי, אך הם מפגינים תכונות כגון ריפוי מהיר וכוח רב בגלל הימצאות שיתופני הגואולד בגופם. הג'אפה אינם יכולים לחיות ללא שיתופני גואולד, אלא אם כן הם מקבלים תרופה מיוחדת ('טריטונין') היכולה לשחרר אותם מהתלות שבשיתופני גואולד. בעוד שגואולד רגיל נמצא במוחו של הפונדקאי, ולכן שולט עליו באופן כמעט מוחלט, אצל הג'אפה הגואולד נמצאים בבטנם.
טוק'רה
הטוק'רה (Tok'ra) זהים פיזיולוגית לגואולד, אך מתנגדים לשיטותיהם (למעשה, משמעות השם "טוק'רה" היא "נגד רע"). הם נלחמים בגואולד ובמה שהם מייצגים, ומהווים תנועת מחתרת בקרב הגואולד. הטוק'רה למעשה צאצאים של המלכה אג'וריה שערקה מהגואולד. הטוק'רה מאמינים שהפונדקאי בו יחיו צריך לבחור לקבלם, והזחל והפונדקאי צריכים לחיות בסימביוזה. בעוד שלשיתופן-הזחל מדובר בפלטפורמה לקיום פיסי שבלעדיה יכחד, האדם הפונדקאי זוכה בשל החיבור לקבל את המודעות, הידע והניסיון ארוכי הטווח של הזחל מכל "גלגוליו" הקודמים, וגם לחוסן פיסי ולאריכות ימים. לטוק'רה מגוון רחב של טכנולוגיות חייזריות, ובהן ספינות מטען המסוגלות לטוס בעל־חלל וטכנולוגיה להצמחת מנהרות במעבי האדמה, שבהם הם מסתתרים מפני הגאולד. הטוק'רה הראשון אותו פוגשים בני האדם היא ז'ולינר ממאלקשור, שנכנסת לגופה של סמנתה כדי לשרוד. אביה של סמנתה שחולה בסרטן סופני, הופך מרצונו להיות טוק'רה וכך נרפא, ונעשה "קצין הקישור" בין הטוק'רה לבני האדם. מעבר הזחל מפונדקאי לפונדקאי נעשה באמצעות תנועתו העצמאית בין שני פיות פתוחים. הטוק'רה שהוצגו באמצע העונה השנייה של הסדרה הם בעלי ברית של הטאורי (בני האדם).
נוקס
גזע מתקדם ושוחר שלום. הם אינם משתמשים בנשק ומגינים על עצמם באמצעות תעתועים ואשליות. הופיעו לראשונה כבר בעונה הראשונה.
טולאנים
גזע מתקדם מבחינה טכנולוגית. הגזע יוצר קשרים טובים עם אנשי כדור הארץ, אך מסרב לשתף אותו בטכנולוגיה שלו כחלק מלקחי העבר. הטולאנים חלקו בעבר טכנולוגיה עם כוכב שכן אשר לבסוף טכנולוגיה זו שימשה במלחמה כנגדם.
אומק
אומק הוא חבר במועצת הטולאנים. הופיע לראשונה בעונה הראשונה של הסדרה כאשר צוותו השתתף בפינוי טולאנים מכוכבם לאור התפרצויות געשיות ואי-יכולת הכוכב עוד לתמוך בחיים. הפינוי יועד למושבתם החדשה הנמצאת מחוץ למערכת הסטארגייטים הידועה. אומק ידוע בקשיחותו בדבר אי-שיתוף פעולה טכנולוגי עם גזעים פרימיטיבים. במהלך הסדרה אומק נרצח בהתאם להחלטה שקיבלה מועצת הטולאנים וזאת לאור כך שהתנגד להסכם עם הגו.
תרבות ואתיקה
לכל טולאן יש שבב בריאות אשר מושתל בגופו מאז ילדותו. השבב מזעיק את כוחות ההצלה אם מתגלה בעיה רפואית. על-פי החוק הטולאני איתור מקום המצאו של אדם באמצעות השבב שלא לצורכי הצלה היא עברה חמורה על הקוד האתי.
מערכת החוקה של הטולאנים מזכירה במקצת משטר דמוקרטי. נציגי הממשל רשאים להגיש מחאה הדומה להגשת שאילתה של חבר כנסת בישראל. מחאה זו מובאת בפני כל הרמות בממשל הטולאני ומחויבת בהתייחסות. כמו כן, ידוע כי החוק הטולאני אוסר עונש מוות.
טראייד
טקס עתיק של צדק וכבוד ליישוב סכסוכים במסגרת החוק הטולאני. ההליך דומה במתכונתו למשפט בדין האמריקאי ומנוהל על ידי נציג מועצת הטולאנים בעניין סכסוך כלשהו. בהליך ישנם שני צדדים אשר הסכסוך נוגע אליהם. צדדים אלו נקראים מחפשים. כל צד זכאי להיות מיוצג על ידי ארכון אשר מזדהה עם הצד אותו הוא מייצג. בנוסף, מובא ארכון שלישי המסוגל להישאר נייטרלי. טראייד מסתיים כאשר הצדדים מגיעים להסכמה או כאשר נערכת הצבעה. תוצאת ההצבעה נקבעת על-פי החלטת הרוב ואשר לכל ארכון יש קול אחד בהצבעה זו.
האסגארד
האסגארד (The Asgard) הוא גזע מתקדם טכנולוגית אך בעל בעיות רפואיות קשות. היצורים מגזע האסגארד אינם נראים אנושיים אלא דומים לדמות "החייזרים האפורים" המקובלת בפולקלור על פני כדור הארץ. בעיות הבריאות בהן הם לוקים נגרמו מכיוון שחיפשו דרך להאריך את חייהם ופיתחו טכנולוגית שיבוט היוצרת גוף ריק אליו הם מעבירים את תודעתם, אך בכל פעם ששכפלו את השיבוט הם שכפלו אותו עם הפגם הגנטי שנוצר ביצירת השיבוט הקודם עקב כך חלה הידרדרות בפיזיולוגיה שלהם שמנעה מהם להתעלות למישור הבא של הקיום, הם פתחו בחיפושים אחרי הDNA האסגארדי, כחלק מהחיפושים קבוצה אחת של בני אסגארד חטפה בני אדם לצורך מחקר כי בני האדם הם אבות קדומים לאסגארד. לאסגארד טכנולוגיות מפותחות יותר מאשר לבני האדם, והם חושפים את הטכנולוגיות בפניהם טיפין טיפין, מלבד בפרק האחרון של הסדרה, בה מספרים האסגארדים לסאם שהגזע שלהם עומד להיכחד, והם מעבירים לחללית של SG-1 את כל הידע שלהם, התגליות שלהם ומורשתם. בין הטכנולוגיות: שיגור בני אדם והאטת זמן. אויביהם הגדולים ביותר של האסגרד הם המשכפלים. שמותיהם של כל האסגארד שנראו על ידי בני אדם נלקחו מהמיתולוגיה הנורדית. האסגארד הם בני ברית של אנשי כדור הארץ ובעבר של ברית ארבעת הגזעים.
הקדמונים
הקדמונים (The Ancients), או "האלטרנים" הם גזע דמוי אדם מאוד מתקדם, פיזית וטכנולוגית, שחי בגלקסיית שביל החלב לפני מיליוני שנים והתפתח בכדור הארץ, שהיה לעולם הבית שלהם במשך כל השנים. שפתם דומה מאוד ללטינית (היא למעשה ניב לטיני קדום). הם ידועים כ"בוני השערים" - הגזע שבנה את רשת שערי הסטארגייט, שהתפרסה על פני הגלקסיה כולה (ובגלקסיות נוספות, כפי שנודע בסדרת ההמשך סטארגייט יוניברס). באמצעות רשת הסטארגייט, התפשטו הקדמונים בגלקסיית שביל החלב ואכלסו בה כוכבים רבים. בשלב כלשהו בהתפתחותם, החלו הקדמונים לוקים במגפה שהתפשטה בכל הגלקסיה, וכמעט והכחידה אותם כליל. חרף ניסיונותיהם להתגבר על המגפה, הגיעו הקדמונים למסקנה כי לא ניתן עוד לעשות דבר אלא להימלט לגלקסיה אחרת ולהותיר את כל הנגועים מאחור, על כל הכאב שבכך. הם בנו עיר מעופפת ומתקדמת מאוד, הנקראת אטלנטיס, ועברו בעזרתה אל גלקסיית פגסוס, כשהם מותירים מאחור, כאמור, את כל האוכלוסייה הנגועה.
הקדמונים שנותרו על כדור הארץ ולקו במגפה, ניסו דרכים שונות להתגבר עליה, אך ללא הועיל (אחד הניסיונות היה ניסיון "לשכתב" את צעדיהם על ידי לולאת זמן, שגם הוא לא צלח). לבסוף, נראה שהמצב החדש של התמודדות עם המוות וההכחדה הכמעט מלאה של הגזע שלהם הביאה אותם לתובנות חדשות ולרמה מאוד גבוהה של הארה רוחנית, מאחר שהפתרון היחידי הנראה לעין לשימור הגזע היה בסופו של דבר להתעלות למישור קיום גבוה יותר, שבו הם נוטשים את גופם החומרי וחיים כאנרגיה טהורה. הבעיה נוצרה כאשר קבוצה מסוימת מהם לא יכלה להרשות לעצמה להתנתק לגמרי מצורת החיים החומרית, וחבריה החליטו לשמר את הגזע בדרך אחרת: "אתחול" של כל תהליך האבולוציה על ידי השמדת החיים על פני הגלקסיה, וחזרה למקורות הראשוניים של ההתפתחות שלהם. הם ידעו כי על ידי כך, ייווצרו חיים חדשים על פני כדור הארץ ויחל להתהוות תהליך אבולוציה נוסף, שיסתיים לבסוף בהתפתחות שנייה של הגזע שלהם. כתוצאה מפעולה זו, התפתחו החיים על כדור הארץ לצורתם כפי שהיא מוכרת לנו כיום.
באשר לאלה שעברו אל גלקסיית פגאסוס, הם המשיכו להתפתח טכנולוגית במשך מיליוני שנים נוספות, ואף להתפשט בכל הגלקסיה, שגם בה הם פיזרו שערים (סטארגייט) בין הפלנטות שהם אכלסו. עם הזמן, הם נתקלו באויב חדש, הנקרא "רפאים" (Wraith), שהיה לאויב המכריע של הקדמונים בפגאסוס. מספרם הרב של הרפאים היה ליתרון מכריע עבורם במלחמה מול הקדמונים, שהובסו על אף יתרונם הטכנולוגי. לבסוף, התרחש בפגאסוס אותו התהליך שהתרחש בשביל החלב: הקדמונים בפגאסוס, שידעו על גורל אחיהם משביל החלב, החליטו לחקור "התעלות", ואף החלו זורעים חיים חדשים גם בגלקסיה ההיא, חיים שהתפתחו אף הם לבני אדם כיום. לבסוף, כשהמערכה כמעט והוכרעה, לקדמונים לא נותר אלא להחליט בשלב מאוחר יותר (לפני 10,000 שנה) לסגת ולשוב אל כדור הארץ, עולם הבית שלהם, כשהם מותירים מאחור את העיר אטלנטיס, בעודה נסתרת במצולות הים, בתקווה שצאצאיהם ישובו אליה ביום מן הימים. שם, בכדור הארץ הם פגשו בבני האדם של לפני 10,000 שנה, והחליטו להיטמע בין בני התרבות הפרימיטיבית, ובכך הפכו לחלק בלתי נפרד ממנה. מכאן הגיע כל הידע ההיסטורי-מיתולוגי על העיר אטלנטיס, ומכאן גם הדמיון בין שפת הקדמונים ללטינית. תוך כך, השתרש הגן הקדמוני, זה המאפשר שימוש בלעדי ברבות מן הטכנולוגיות שלהם, ב-DNA של בני האדם, ולכן ישנם בודדים המכילים את הגן הזה, ויכולים להפעיל מתקנים קדמוניים רבים.
הקדמונים שהתעלו למישור הבא של הקיום מתוארים בסדרה כיצורים נעלים, המאמינים בבחירה חופשית של בני אדם ולכן הם אינם מתערבים בעניינן של צורות החיים ה"נחותות" הללו.
בעונות 9–10 מתברר כי הקדמונים, שעד היום נחשב שהתפתחו בכדור הארץ במשך כל שנות האבולוציה שלהם, הם למעשה פלג של גזע שחי בגלקסיה רחוקה. חלק מאותו הגזע חצה את היקום בהגיעם אל שביל החלב אל כדור הארץ, והיו לקדמונים המוכרים. כל יתר בני הגזע נותרו בגלקסיה השנייה במשך כל אותם מיליוני שנים, כאשר בסופו של דבר גם שם התרחש אותו תהליך אבולוציוני. גם הם התעלו בסופו של דבר למישור קיום עליון, והפכו לגזע האוריי, שהוא האויב שמאיים על הקדמונים ובני האדם בעונות אלה.
האוריי
האוריי (The Ori) הם הגזע ממנו התפצלו הקדמונים, והם זהים להם מרוב הבחינות. הם חיו בגלקסיית האם שלהם עד אשר התעלו. בניגוד לקדמונים, האוריי מאמינים שכל הגזעים הנחותים צריכים לסגוד להם, ואחת דתו של האחר או להיות מומרים לדתם או להשמד. הסיבה לצורך של האוריי במאמינים היא שעם כל מאמין, כך גדל כוחם של הישויות העליונות, מטרתם של האוריי הוא להשמיד את הקדמונים, וכל עם שימיר את דתו לדת האוריי, יקרב את מטרתם זו.
האוריי מפיצים את הבשורה שלהם באמצעות כהנים (Priors) לא חמושים, שסימן ההכר שלהם הוא גלימה חומה, סמל שנישא על חזם, מטה קסמים שראשו זורח ועיניים ריקות ממבט. הכהנים הם בעלי כוחות על טבעיים, כמו הפצת מחלות, גרימה לרעידות אדמה, טלקינזיס, ריפוי והחייאת מתים, הדברת יבולים או שגשוגם ועוד. הכהנים מנסים לשכנע בטוב או ברע את כל אלו שהם פוגשים, להמיר את אמונתם לסגידה באוריי תחת הבטחה ל"הארה" (אפשרות להתעלות למישור קיום גבוה יותר לאחר המוות). הכהנים עוברים בין העולמות רק באמצעות הסטארגייט, כך שקבורתו של השער באדמה או בנייה של קשתית עליה, חוסמת מעבר של כהן כלשהו לאותו עולם. בהמשך מתלווים לכהנים חיילים לובשי שריון וקסדות, שלהם נשקי אנרגיה דמויי קלשונים, והמעבר נעשה בחלליות משוכללות ורבות עוצמה, שבהן הכהנים שולטים בכוח המחשבה.
בתוכנית, גזע זה מכונה לעיתים "דת האוריי". הכהנים מדברים במנטרות הצהרתיות ובציטוטים מספר הקודש שלהם שנקרא "ספר המקור" (Book of origin), שבו יש, בין היתר, תיאורים על ניסים שאירעו לאנשים מסוימים. כאשר כהני האוריי מופיעים לעיתים, מושמעת מוזיקה כנסייתית. הסגנון והתוכן מזכירים את הנצרות הקתולית ("קדושים הם האוריי", "מי שהרוע נגע בו - לא יוכל להגאל", "מבורכים הם אלו ההולכים בעקבות המקור"), ויש הסוברים כי זאת הכוונה של כותבי התסריט.
המשכפלים
המשכפלים (The Replicators) הם גזע של מכונות תבונתיות, בעלות יכולת שכפול עצמי ויכולת למידה והבנה מהירה של טכנולוגיה. כל משכפל בנוי מיחידות מודולריות בעלות כוח מיחשוב עצמאי. המשכפלים, שניזונים ממתכת, מופיעים לרוב בצורת חרקים מכניים, אך גם יכולים להופיע כדמויות של בני אדם. כמו לחרקים יש למשכפלים מלכה, שיוצרת מחומרי הגלם שבסביבה דור חדש. המשכפלים מנהלים מלחמה גלויה עם מספר גזעים אורגניים ומתעלמים לחלוטין מהשאר, אלא אם כן הם מסכנים אותם. יכולתם "לספוג" טכנולוגיה ולהבין אותה במהירות הופכת את המשכפלים לאויבים מסוכנים ומתוחכמים. האסגארד שנעזרים באנשי כדור הארץ במלחמתם במשכפלים, נוכחו לדעת כי דווקא הטכנולוגיה הפרימיטיבית יחסית של אנשי כדור הארץ ושימוש בקליעים טובה יותר במלחמה כנגד המשכפלים, מאשר הטכנולוגיה שלהם. הוצגו בסוף העונה השלישית של הסדרה.
בעונה החמישית מתברר כי מקורם של המשכפלים, שנלחמים עד אז בגזע האסגרד בגלקסיה נפרדת, הוא דווקא בגלקסיה שלנו. SG1 מגלים שרידים שלהם בפלנטה נטושה וכן אנדרואידית. כאשר מפעילים אותה, מגלים שהיא תוכנתה עם אישיות ילדותית ויצרה את המשכפלים כמשחק עבור עצמה. על אף ששלטה בהם בתחילה, פיתחו המשכפלים רצון עצמי והשמידו את כל החיים בפלנטה.
בסוף העונה השמינית משומדים כל המשכפלים הנמצאים בגלקסיית שביל החלב.
גאד-מר
גזע דמוי לטאה המופיע בפרק יחיד בסדרה. צוות SG-1 מיישב בכוכב נטוש את בני בריתו האנקרנים. האנקרנים הם גזע דמוי בני אדם אשר יש להם צרכים סביבתיים מיוחדים והם לא מתקיימים בכל כוכב, הם הופרדו מכוכב האם שלהם והתיישבו על הכוכב הנ"ל, לאחר שהתחילו לבנות את המושבה הם הבחינו בחללית לא מוכרת אשר החלה לבצע תהליך של טרנספורמציה לכוכב על מנת שיוכל בעתיד להיות הכוכב של הגאד מר. החללית יצרה הולוגרמה בדמותם של האנקרנים על מנת להסביר להם מדוע התהליך הזה מבוצע ומדוע לא תוכל החללית מלעצור את התהליך ולחפש כוכב אחר. צוות SG-1 ניסה ללא הצלחה לעצור את החללית. לבסוף הצליחו האנקרנים וההולוגרמה להגיע לפשרה והאנקרנים עזבו את הכוכב לטובת כוכב האם שלהם אשר עד כה לא ידעו על מיקומו. במהלך הפרק נראית הולוגרמה של גזע הגאד מר ומסופר הסיפור אודות בניית החללית אך למעט מידע זה לא ידוע דבר על הגזע ומעולם לא פגשו בו בהמשך הסדרה.
פרלינג
לא ידוע הרבה על גזע זה. בעונה השנייה של הסדרה מסופר על ידי האסגרד על ברית בן 4 גזעים שהייתה בגלקסיה (אסגרד, נוקס, הקדמונים והפורלינג). במהלך הסדרה יש אזכורים לטכנולוגיה שהייתה בשימוש גזע זה אך לא ידועה זהותם והמראה שלהם, עד להופעתם הקצרה בפרק ה-200 של הסדרה בעונה העשירית. פרק זה, המהווה פרודיה למספר סרטי קולנוע וסדרות טלוויזיה פרי מוחו של הבמאי, מציג הצצה חטופה לגזע הפרלינג, שתוארו כיצורים קטנטנים שחזותם דומה לשילוב בין דובי קואלה וגזע האווק מסרטי מלחמת הכוכבים. לפי הערות מפיק הסדרה ג'וזף מאלוזי לגבי הפרק, תיתכן האפשרות סוף כל סוף לחזות במראם של גזע הפרלינג, שעד כה נזכר רק בשמועות.
גזע נוסף
גזע נוסף שלא הוזכר שמו מופיע בעונה 8 פרק 12, כאשר במהלך בו חוטפת וואלה את הפרומיתאוס, מתברר שהיא רוצה לסחור בספינה בתמורה למאגר נקוואדה שאמור להיות מסופק לה על ידי שני יצורים בני גזע שלא הופיע קודם בסדרה - הם בגובה אדם, עם אוזניים המשתלשלות על הכתפיים, וצבעם נוטה לירוק ב'ז. הגזע מופיע שוב בעונה 9 פרק 4
הא'טאק
ספינת אם של גזע הגואולד. מבנה הספינה הוא בצורת פירמידה, הספינה מופעלת בעזרת טכנולוגית מחשבי-קריסטלים. לספינה אמצעי נשק מתקדמים הכוללים נשק מבוסס אנרגיה. הספינה מצוידת במנועי תת-אור אשר מאפשרים תנועה במרחבי החלל הרגיל ומנועי על־חלל אשר מאפשרים לנוע במהירות הגבוהה ממהירות האור. כמו כן, לספינה יש מגן מבוסס אנרגיה אשר סופג את האנרגיה מנשקי האויב. עם הופעתו של אנוביס, שדרגו הגואולד את מגיני ונשקי ספינות הא'טאק עד כדי כך שהצליחו להביס ספינת אם של האסגרד.
ספינת מסע של הגואולד
ספינה המסוגלת לשאת מספר לוחמים ואשר מיועדת להעברת מטען או אישיות חשובה. הספינה מצוידת במנוע על־חלל. כמו כן, ספינה זו מצוידת בטכנולוגיית הסוואה אשר מאפשרת לה להפוך לבלתי נראית. במספר פרקים של הסדרה נצפו ספינות מסע משודרגות כך שהתוספו להם טכנולוגיות נוספות כגון: האפשרות להטעות את האויב על ידי יצירת חתימות אנרגיה מרובות ובכך להוליך שולל את האויב כי הוא מתמודד מול צי גדול יותר או האצת מהירות הספינה כך שתטוס במהירות הגבוהה בהרבה ממהירות האור.
דאון מוות
ספינת תקיפה עם מקום ל-2 טייסים. הספינה אינה מצוידת במגן ומשמשת בעיקר כאמצעי תקיפה בתוך אטמוספירה של כוכב.
אל קש
ספינת תקיפה גדולה יותר מדאון מוות ועם כלי נשק חזקים יותר.
ספינת אם של האסגרד
לאסגרד מספר ספינות מדגמים שונים. ספינת האסגרד הראשונה שנראתה בסדרה היא הבלסינקר. ספינות אלו חזקות יותר מספינות הגואולד. הספינות מצוידות ביכולת שיגור של פריטים או אנשים מנקודה לנקודה, מגן אנרגיה וכלי השק מתקדמים. אף על פי שהספינות מיועדות לפעול עם צוות גדול, ברוב הפרקים נראו ספינות אלו פועלות על ידי אסגרד יחיד.
סדרת בליסינקר
ספינות אלה הרכיבו את צי התקיפה העיקרי של האסגרד. לספינות צורת פטיש עם כנפיים צדדיות. ספינות אלו מצוידות בטכנולוגיה מתקדמת הכוללת חיישנים מדויקים אשר יכולים לקבוע תנועה של צורות חיים על-גבי הספינה. כמו כן, הספינה מצוידת בתאי הקפאה אשר יכולים לשמר את גופו של אדם גוסס עד אשר ימצא מזור למחלתו. סדרת ספינות זו קרויה על שם מרכבתו של תור.
סדרת או'ניל
סדרת ספינות זו קרויה על שם קולונל ג'ק או'ניל. ייחודה של סדרה זו היא בכך שדגם ספינה זו יועד בעיקרו כנגד המשכפלים. דגם הספינה מייצג את הטכנולוגיה החדישה ביותר של האסגרד.
X-302
מטוס תקיפה אשר תוכנן בשילוב טכנולוגיה מכדור הארץ וטכנולוגיה חייזרית. מטוסים אלה מלווים את ספינות ה X-303
פרומיתאוס
ספינת החלל הראשונה שיוצרה על ידי בני אדם
אודיסאה
מצאה את תיבת האמת בסרט נלחמה בצי של ארבע ספינות אוריי.
דדלוס
הספינה הופיעה לראשונה בסטארגייט אטלנטיס בתחילת בעונה השנייה והצילה את אטלנטיס בסוף המצור נלחמה לצד האפולו הרפאים והנוסעים בקרב להשמדת כוכב המשכפלים מפקדה קולונל סטיבן קולדוול.
קוראלב
הספינה של הנספח הרוסי לסטארגייט הושמדה בניסיון לבלום את כניסת האוריי לגלקסיה יחד עם ספינות ג'אפה רבות
אפולו
הופיעה לראשונה בפרק האחרון של עונה שלוש תקפה את כוכב הבית של המשכפלים ונלחמה לצד הדדלוס ברפאים והנוסעים בקרב להשמדת כוכב המשכפלים מפקדה הוא קולונל אליס איתרה את צי ספינות האוריי בקצה מערכת השמש בסרט תיבת האמת
פיניקס
פיניקס הוא הכינוי שניתן לספינה החדשה ביותר מדגם ה X-303. היא נראתה לראשונה בפרק הסיום של העונה ה-4 בסטארגייט אטלנטיס כאשר ג'ון שפרד נשלח לעתיד וגילה כי אטלנטיס ננטשה. פגישתו עם הולוגרמה של ד"ר רודני מקיי גילתה פרטים רבים אודות הסדרה אשר לפי אותו קו זמן הושמדה על ידי הפלג של מייקל אולם עתיד זה שונה כאשר ג'ון שפרד הצליח לחזור לקו הזמן שלו לפני שהחלה שרשרת האירועים שהובילה לאובדן הספינה. בהמשך הסדרה דובר פעם נוספת על הספינה אולם לאור מותו של השחקן שגילם את ג'ורג' האמונד הוחלט לשנות את שם הספינה לג'ורג' האמונד.
סרטי ההמשך
שני סרטי טלוויזיה יצאו במהלך 2008, והם סוגרים מספר עלילות שנותרו פתוחות בסדרה. הראשון, "תיבת האמת", יצא במרץ, והוא מביא את עלילת האוריי - שהחלה בעונה התשיעית של הסדרה - לסיומה. השני, "רצף הזמן", יצא בסוף יולי, והוא מתאר את התמודדותו של צוות SG-1 נגד אחרון גזע הגואולד, בעל.
לאון ולס
לאון וליצקר ולס (בגרמנית: Leon Weliczker Wells; 10 במרץ 1925, סטויאנוב, פולין (כיום באוקראינה) – 19 בדצמבר 2009, פורט לי, ניו ג'רזי) היה מהנדס יהודי-פולני-אמריקאי. בין השנים 1942–1944 היה אסיר במחנה הריכוז לבוב-ינובסקה. במבצע 1005 אולץ לשרוף את גופות האסירים שנרצחו. הוא נמלט ושרד את השואה. לימים היה עד במשפט אייכמן.
קורות חייו
אביו של ולס היה סוחר עצים בכפר סטויאנוב שבמזרח פולין (כיום באוקראינה). בשנת 1936 עבר האב עם משפחתו לעיר המחוז לבוב. בספטמבר 1939 כבשה ברית המועצות את לבוב כחלק מהנספח הסודי בהסכם ריבנטרופ-מולוטוב. האב הוכרז כקפיטליסט ורכושו הוחרם על ידי הממשל הסובייטי. ביוני 1941 הגישו ולס ואחותו בקשה להתקבל ללימודים באוניברסיטת מוסקבה. באותו חודש פלשה גרמניה לברית המועצות והחלה רדיפת היהודים בלבוב והשמדתם. משפחתו של ולס נכנסה לגטו ובני המשפחה הועסקו בעבודות כפייה. ולס נכלא במחנה הריכוז ינובסקה. ביוני 1942 הצליח להימלט ממבצע רצח המוני שביצעו הגרמנים ביהודי המחנה, וזאת למרות שהיה חולה וחלש. עד דצמבר 1942 הסתתר ביישובים בסביבה, בהם ראדז'ייחוב. הוא שב לגטו לבוב, שכעת היה מחנה עבודה, ועבד בו, בעוד מספר תושבי הגטו יורד כמעט מדי יום עקב גירושים להשמדה.
ביוני 1943 הוצב ולס ביחידת היהודים שהצטוותה להשמיד את הראיות לרצח ההמוני של היהודים על ידי שריפת הגופות וטחינת שרידיהן. חלק מהגופות המרקיבות הוסעו למקום שריפתן וטחינתן במשאיות. היחידה בה עבד ולס פעלה בבריוכוביצ'י, בוברקה, פוסטומיטי יבוריב, ובסביבות סטניסלבוב, כיום איוונו-פרנקיבסק. במהלך תקופת מעצרו הצליח ולס לכתוב יומן, ששרד איתו את המלחמה.
ב-19 בנובמבר 1943 ניסו האסירים לברוח, במבצע מתואם. רובם נהרגו בעת ניסיון הבריחה. ולס הסתתר ברפת בחוותו של איכר פולני במשך ארבעה חודשים, עם 16 יהודים אחרים. שישה אחיו ואחיותיו וכן הוריו נרצחו על ידי הנאצים ועוזריהם. דודו נרצח ב-16 בנובמבר 1942 בסטויאנוב. מתוך 76 בני משפחתו הקרובים, רק הוא שרד. לאחר השחרור בידי הצבא האדום באפריל 1944 עבד ולס בלבוב במנהל הרכבות האוקראיני והיה מקיים נסיעות עבודה לקייב ולמוסקבה. הוא נפגש עם ההיסטוריון הסובייטי ולדימיר פבלוביץ' בלאייב  ושוחח עמו על האפשרות שיתרום למחקר על טבח הפרופסורים של לבוב ביולי 1941 עם בני משפחותיהם, מכיוון שיחידה 1005 בה הועסק ולס אולצה לשרוף בין היתר גם את גופותיהם. ולס נקב במספר 38 נרצחים, ונקב בשמות של חלקם: קז'ימייש ברטל, טדאוש אוסטרובסקי, וולודז'ימייז' סטוז'ק וטדאוש בוי-ז'לנסקי .
עם סיפוח חלק משלזיה לאוקראינה הסובייטית, הועבר חלק מהאוכלוסייה הפולנית לאותו חלק של שלזיה שכעת שכן בפולין בגבולותיה החדשים. ולס הועבר גם הוא לשם והחל ללמוד הנדסה בבית ספר לטכנאים בגלייביץ. ההיסטוריון פיליפ פרידמן החל לקרוא את היומן שכתב ולס בתקופת השואה וששרד, ועל סמך היומן כתב ופרסם ספר על יחידת המוות זונדרקומנדו 1005. בשנת 1958 פורסמה מהדורה בגרמנית של ספר זה וב-1963 - מהדורה באנגלית. לאחר פוגרום קרקוב ופוגרום קיילצה חשש ולס להישאר בפולין. הוא עבר למחנה עקורים באזור הכיבוש האמריקאי בגרמניה והחל ללמוד ב. שם הביא למעצרו של פושע המלחמה יוהאן ראוך (Johann Rauch) בעזרת חבריו, עמיתיו למאסר בשנות המלחמה, דוד מנוסביץ' ומקס הניג. ראוך הוסגר ל בהתאם להצהרת מוסקבה. בני משפחתו של ראוך ניסו לשכנע את ולס להעיד לטובתו של ראוך במשפט. ראוך הוצא להורג ב-1949.
ולס תוחקר על ידי החוקרים שאספו ראיות לקראת משפטי נירנברג אך הצהרתו לא נכללה לבסוף בחומר הראיות שהוצג במשפט. עם זאת, הוא העיד במשפטו של פאול בלובל, בלובל הוצא להורג ב-1951. ולס קיבל תואר דוקטור בהנדסה ב-1949 במינכן ועזב לארצות הברית, שם היה עמית מחקר באוניברסיטת ניו יורק. לאחר מכן היה מהנדס במגזר הפרטי.
במאי 1961 העיד במשפט אייכמן.
יצחק הירשברג
יצחק הירשברג (23 באפריל 1907, ראדום – 21 במרץ 1978, תל אביב) היה מורה ומתרגם ישראלי.
חייו ומשפחתו
יצחק הירשברג נולד בעיר ראדום שבפולין למשפחת סוחרים ציונית. סבו מצד אמו, אליעזר טרייסטמן, היה רב העיר ראדום (ומ-1912 רב העיר לודז'), וכבודו היה גדול לא רק בקרב היהודים אלא גם בקרב הפולנים, עד כדי כך, שמפקד המשטרה המקומי נתן לו היתר מיוחד לשאת אקדח.
בשנת 1911, בהיותו בן ארבע, עברה המשפחה ללודז', שם למד בחדר ואחר כך בגימנסיה העברית, שם רכש השכלה הומניסטית, שכללה גם לטינית ויוונית עתיקה, נוסף לעברית. כשהיה בן תשע מתה אמו ממחלת הסוכרת. כשנה אחר כך נשא אביו אישה שנייה, שילדה לו עוד בת, לוטי, אחות ליצחק ולאחיו יוסף, שהיה צעיר ממנו בארבע שנים.
בפסח של שנת 1925 עלתה המשפחה לארץ ישראל והתיישבה בתל אביב. יצחק נרשם סמוך לעלייתו לאוניברסיטה העברית, שנפתחה ממש באותו זמן בהר הצופים בירושלים, ללמוד מדעי הרוח ומדעי הטבע במקביל. לפרנסתו נתן שיעורים פרטיים בעברית, ובין תלמידיו הייתה נחמה לבית גרובשטיין, אותה נשא לאישה בשנת 1935.
מיד לאחר נישואיהם עברו בני הזוג לצמחונות מתוך הכרה הומנית, בתקופה שהדבר נתפס כמעשה תמהוני ובלתי מקובל והיה כרוך במאבקים בלתי פוסקים, בייחוד בכל הנוגע לגידול ילדים. יצחק הירשברג לא הטיף לצמחונות, אבל עצם מעמדו כמורה ומחנך הציב אותו כדגם חיקוי לרבים. בני הזוג התמידו בצמחונות עד יומם האחרון.
בשנת 1935 הקימו יצחק ונחמה, שהייתה מורה לתנ"ך ולספרות, את גימנסיון ערב, בית ספר תיכון לנוער עובד ולומד בתל אביב. לזוג נולדו שני ילדים, יהואש (1938), פרופסור אמריטוס בחוג למוזיקולוגיה באוניברסיטה העברית, ושלומית (1946), מתרגמת.
יצחק הירשברג נפטר ב-21 במרץ 1978, בתל אביב, שבה גר מאז עלותו ארצה.
פועלו
יצחק הירשברג ניהל את גימנסיון ערב משנת 1935 עד ערב מלחמת העצמאות, כשרוב התלמידים, אם לא כולם, התגייסו לארגון "ההגנה" ואחר כך לצבא והגימנסיה התרוקנה. בהמשך עבד בבתי ספר תיכוניים שונים, ביניהם גימנסיה מונטיפיורי, ובמקביל קיבל בבית תלמידים ותלמידים לשעבר, הן לשיעורים פרטיים והן לייעוץ ולשיחות. דלתו הייתה פתוחה תמיד, ותלמידים מילאו את הבית בשעות שונות ומשונות. קשריו עם תלמידי עבר לא ניתקו וגם שנים לאחר סיום לימודיהם שמרו איתו על קשר, שלחו עבודות מאסטר ודוקטורט, הביאו בני ובנות-זוג להיכרות והתייעצו בכל נושא.
בשנת 1960 הקים את בית הספר לאמנויות רננים בתל אביב, תחילה כבית ספר למוזיקה ובהמשך גם לציור, דרמה ומחול. "רננים" פעל במשך 15 שנים, חלקן בתנאים קשים ביותר ובמאבק בלתי פוסק, והוציא מתוכו תלמידים שעשו שם בתחומי האמנות השונים. מלבד היותו המנהל, מילא יצחק הירשברג לא פעם את מקומם של מורים במקצועות שונים, ביניהם מתמטיקה, פיזיקה, לשון, תנ"ך והיסטוריה. בשנת 1975 נסגר "רננים" מסיבות גיל, בריאות וקשיי מימון.
במקביל להוראה ולניהול פדגוגי, עסק יצחק הירשברג בתרגום, בעיקר להוצאות הספרים "בקר" ו"עדית". הוא תרגם ספרי מוזיקה רבים, רומנים היסטוריים משל שטפן צווייג, "דזירה" מאת אנמרי סלינקו, מספרי ויקי באום וקרל מאי, סיפורים קצרים של תומאס מאן ועוד.
הוא היה מוזיקאי מסור ונלהב, שהחזיק ברשותו אוסף תקליטים מן הגדולים, ואולי הגדול ביותר, בישראל של שנות החמישים. במשך שנים רבות, בשנות ה-50 וה-60, קיים בביתו חוג מוזיקלי בשבתות אחר הצהרים. במסגרת זאת השמיע לבאים מוזיקה מעל גבי תקליטים, בצירוף הסברים ואף חידון מוזיקלי, בהשתתפותו הפעילה של הבן יהואש. החוג המוזיקלי הזה נתן אפשרות, לפעמים היחידה, לרבים מן הבאים להאזין למוזיקה בביצועים מעולים מעל גבי גרמופון משובח, ובכלל זה המוזיקה של וגנר.
ספרים שתרגם
הירשברג תרגם מהשפות: גרמנית, צרפתית, ואנגלית.
גורגאון
גורגאון (בהינדי: गुरुग्राम, באנגלית: Gurgaon) היא עיר גדולה בהודו. העיר ממוקמת במחוז גורגאון שבדרום המדינה ההודית הריאנה. גורגאון ממוקמת 219 מטרים מעל פני הים ומספר התושבים בעיר היה 876,824 נכון ל-2011.
עם השנים הפכה גורגאון, שנמצאת במטרופולין של בירת הודו ניו דלהי, למרכז פיננסי מובילה עם ההכנסה לנפש השלישית בגבוהה בהודו. סיפור הצמיחה הכלכלית של העיר החל כאשר יצרן הרכב ההודי המוביל Maruti Suzuki India Limited (חברה בת של סוזוקי מוטור היפנית) הקים מפעל לייצור כלי רכב בגורגאון בשנות ה-70 של המאה ה-20. כיום, יש בגורגאון משרדים מקומיים עבור מעל ל-250 חברות פורצ'ן 500.
במרץ 2019 גורגאון נבחרה כעיר המזוהמת ביותר בעולם, על פי נתונים שפורסמו על ידי ארגון גרינפיס.
אקלים
הטמפרטורה הממוצעת השנתית באזור היא 24.5 מעלות צלזיוס. החודש החם ביותר הוא יוני, כאשר באותו החודש הטמפרטורה הממוצעת היא 33.1 מעלות צלזיוס, והחודש הקר ביותר בשנה הוא ינואר, כאשר באותו החודש הטמפרטורה הממוצעת היא 13.5 מעלות צלזיוס. כמות המשקעים השנתית הממוצעת היא 657 מילימטרים. החודש הגשום ביותר בשנה הוא אוגוסט, כאשר ממוצע המשקעים בחודש זה הוא 190.7 מ"מ והחודש היבש ביותר בשנה הוא מר., כאשר ממוצע המשקעים בחודש זה הוא 12.3.
עוגת הנסיכה
עוגת הנסיכה (בשוודית: prinsesstårta, "פרינססטארטה") היא עוגת שכבות שוודית מסורתית, המורכבת משכבות של עוגת ספוג אוורירית, ריבת פטל או תות-שדה, חביצה ומעליהן שכבה עבה של קצפת. את העוגה מכסים במעטפת ממרציפן, המעניק לעוגה מראה חלק ואסתטי. ציפוי המרציפן הוא לרוב בצבע ירוק, ומעליו בוזקים אבקת סוכר וכן מקשטים את העוגה בתוספת של מרציפן ורוד בצורת עלה.
מתכון העוגה המקורי הופיע בספר בישול משנות השלושים, ופורסם על ידי ג'ני אקרסטורם, מורתן של בנות מלך שוודיה. שמה המקורי של העוגה היה "גרון טארטה" (עוגה ירוקה), אך הוא שונה ל"פרינססטארטה" עקב כך שהנסיכות בנותיו של המלך קארל, הנסיכה מרגרטה (לימים נסיכת דנמרק), הנסיכה מרטה (נסיכת הכתר הנורווגית) והנסיכה אסטריד (לימים מלכת הבלגים), אמרו שהן מאוד אוהבות את העוגה.
עוגות דומות המצופות במרציפן בצבעים אחרים, כגון צהוב, נחשבות גם הן לעוגות נסיכה. עוגת נסיכה המצופה במרציפן אדום נקראת "אופרהטארטה" (operatårta, עוגת אופרה).
מאיה ורטהיימר
מאיה ורטהיימר-זמיר (נולדה ב-29 ביולי 1990) היא שחקנית, דוגמנית, אושיית רשת ומנחת טלוויזיה ישראלית.
ביוגרפיה
מאיה ורטהיימר נולדה וגדלה בכפר ורדים. היא בתו של המיליארדר איתן ורטהיימר (בנו של התעשיין הישראלי סטף ורטהיימר, שגם כיהן כחבר הכנסת בעברו) ושל אריאלה. היא אחות-למחצה של הזמרת סיון טלמור.
למדה בתיכון מעגן מיכאל במגמת תיאטרון. כנערה, השתתפה בחוג התיאטרון של אורנה פורת ואת שירותה הצבאי עשתה בתיאטרון צה"ל.
ורטהיימר למדה בסטודיו למשחק ניסן נתיב. מורה ליוגה, ספורט שסייע לה להשתקם לאחר שנפצעה בתאונת פגע ברח. לאחר התאונה היתה מרותקת לכיסא גלגלים במשך מספר חודשים.
ורטהיימר נשואה לאסף זמיר, לשעבר הקונסול הכללי של ישראל בניו יורק, ששימש גם חבר כנסת מטעם מפלגת "כחול לבן" כשר התיירות וכסגן ומ"מ ראש עיריית תל אביב-יפו. השניים הורים לבת. ביוני 2023 נישאו רשמית בעיריית ניו יורק.
קריירה
ורטהיימר שיחקה בשנים 2011–2012 בסדרת הנוער "אליפים" בערוץ הילדים, בתור הדס.
ב-2014 שיחקה בתפקיד משני בהצגת הפרינג' "ארץ פוק" של בוגרי ניסן נתיב, שעלתה בתיאטרון צוותא.
ב-2015 שיחקה בסדרה לילדים "דוקטור ליבי" ששודרה ב-HOT VOD Young, בתפקיד בובה.
בשנת 2017 החלה לשחק בסדרת הדרמה "שבאבניקים" בתור דבורה בראון, ב-HOT3.
באוגוסט 2018 החלה לקחת חלק באנסמבל "ציפורלה". בנוסף בשנה זו, שיחקה בסדרה "אחותי קפצה כיתה" בערוץ Kidz למנויי yes, בתור יערה. בנוסף, מאז 2018 היא מנחה את תוכנית הראיונות "טיימליין" בהוט בידור ישראלי.
ב-2019 כיכבה בסדרת הילדים "מורובוט" בתור מורובוט, בערוץ Kidz וב-HOT VOD Young, לצד איתי תורג'מן ושני קליין.
ב-2021 שיחקה בסדרת הרשת "פגום" בכאן 11 לצד אלון חמאווי את דמותה של אלה, צעירה שהיא ובעלה נמצאים בטיפולי פוריות. החל משנת 2021, משמשת ורטהיימר כפרזנטורית של אתר יד2.
ב-2022 החלה להנחות את התכנית "אהבה חדשה".
ב-2023 השתתפה בסדרה בכאן 11 "מלאך משחית" בתפקיד נעמה, סטאז'רית רפואה ובת-זוגו של גיבור הסדרה דב-בער "באר".
פרשת תצוה
פרשת תְּצַוֶּה  היא פרשת השבוע השמינית בספר שמות. על פי החלוקה לפרקים, היא מתחילה ב ומסתיימת ב. הפרשה ממשיכה את הפרשה הקודמת, פרשת תרומה, בהוראות לקראת הקמת המשכן. את פרשת תצווה קוראים בין התאריכים ח' באדר-ט"ו באדר (בשנה מעוברת באדר א').
מאיה ורטהיימר
קריירה
ב-2023 עלתה לשידור הסדרה "השגרירות", בה היא מגלמת את יעל רונן.
ב-2023 שיחקה בסדרה "לבד בבית", בתפקיד אורח, בתור צילה השמרטפית.
פרשת תצוה
תוכן הפרשה
בתחילת הפרשה מובא ציווי למשה לקחת שמן לצורך הדלקת המנורה בכל יום ויום.
החצי הראשון של הפרשה עוסק בציווי על הכנת בגדי הכהונה של אהרן ובניו הכהנים. בגדי הכהן הגדול הם החושן, האפוד, הציץ, מעיל, כתונת, מצנפת, אבנט ומכנסיים. לכהנים הפשוטים (הדיוטות) היו רק ארבעה בגדים: כתונת, אבנט, מגבעת ומכנסיים.